pythainlp/thai-wiki-dataset-v4 huggingface dataset:
ฟาโรห์นาร์เมอร์

ฟาโรห์นาร์เมอร์ (อักษรโรมัน: Narmer; , หมายถึง "ปลาดุกที่ดุร้าย"; ค. ประมาณ 3273 – 2987 ปีก่อนคริสต์ศักราช) เป็นฟาโรห์อียิปต์โบราณสมัยต้นราชวงศ์ พระองค์ครองราชย์ถัดจากกา ซึ่งเป็นฟาโรห์ยุคสมัยนะกอดะฮ์ที่ 3 นักวิชาการหลายคนพิจารณาพระองค์เป็นผู้รวมอียิปต์และก่อตั้งราชวงศ์ที่หนึ่งแห่งอียิปต์ และกลายเป็นฟาโรห์องค์แรกที่ปกครองอียิปต์ที่รวมเป็นหนึ่ง นักไอยคุปต์วิทยาส่วนใหญ่เชื่อว่านาร์เมอร์เป็นบุคคลเดียวกันกับฟาโรห์เมเนส คาดว่านิธโฮเทปอาจเป็นพระมเหสีหรือพระราชธิดาของพระองค์
ซูเปอร์ จีที ฤดูกาล 2018

ออโตแบคส์ ซูเปอร์ จีที.
(อังกฤษ: Autobacs Super GT Series) หรือ (Super GT) เป็นการแข่งรถในประเทศญี่ปุ่นที่เริ่มต้นขึ้นในปี ค.ศ. 1993 เริ่มต้นใช้ชื่อว่า All-Japan Grand Touring Car Championship (JGTC) ภายใต้การรับรองจากสหพันธ์รถยนต์แห่งประเทศญี่ปุ่น(JAF) ซึ่งต่อมาก็ได้เปลี่ยนชื่อเป็น ซูเปอร์จีที ในปี ค.ศ. 2005 และผ่านการรับรองจากเอฟไอเอโดยตรง ซึ่งในฤดูกาล 2018 นี้ ถือเป็นการแข่งขันครั้งที่ 25 
ทีมและนักแข่ง.
จีที300.
<templatestyles src="Reflist/styles.css" />
ฟาโรห์เมนคาเร

เมนคาเร เป็นฟาโรห์แห่งอียิปต์โบราณจากราชวงศ์ที่แปดพระองค์ที่หนึ่งหรือสอง พระองค์อาจครองราชย์เป็นช่วงเวลาสั้น ๆ ระหว่างช่วงเปลี่ยนผ่านระหว่างสมัยราชอาณาจักรเก่าและสมัยช่วงระหว่างกลางที่ 1 ในช่วงต้นศตวรรษที่ 22 ก่อนคริสตกาล การขึ้นครองราชย์ต่ออย่างรวดเร็วของฟาโรห์ที่มีรัชสมัยสั้น ๆ บ่งบอกถึงในช่วงเวลาขณะนั้นเกิดความทุกข์ยาก ซึ่งอาจเกี่ยวข้องกับการเกิดความแห้งแล้งอย่างกว้างขวางในบริเวณตะวันออกกลาง หรือที่รู้จักในชื่อเหตุการณ์ 4.2 พันปี ในฐานะที่เป็นฟาโรห์แห่งราชวงศ์ที่แปด ตามคำกล่าวของมาเนโท ศูนย์กลางการปกครองของฟาโรห์เมนคาเรน่าจะเป็นเมืองเมมฟิส
หลักฐานรับรอง.
หลักฐานทางประวัติศาสตร์.
หลักฐานทางประวัติศาสตร์ที่หลงเหลือเพียงชิ้นเดียวของฟาโรห์เมนคาเร คือ บันทึกพระนามกษัตริย์แห่งอไบดอส ซึ่งเป็นบันทึกพระนามที่บันทึกขึ้นในช่วงรัชสมัยของฟาโรห์เซติที่ 1 เพื่อจุดประสงค์ทางศาสนาและปัจจุบันทำหน้าที่เป็นแหล่งข้อมูลทางประวัติศาสตร์เบื้องต้นสำหรับฟาโรห์ในสมัยต้นช่วงระหว่างกลางที่ 1 พระนามของฟาโรห์เมนคาเรปรากฏในรายการที่ 41 ของบันทึกพระนามฯ และบันทึกพระนามกษัตริย์อีกบันทึกหนึ่ง ซึ่งบันทึกขึ้นในช่วงรัชสมัยของฟาโรห์รามเสสที่ 2 คือ บันทึกพระนามกษัตริย์แห่งตูรินที่อาจจะบันทึกพระนามฟาโรห์เมนคาเรไว้ด้วย แต่ที่น่าเสียดายที่ในบันทึกพระนามดังกล่าวเกิดความเสียหายขนาดใหญ่ขึ้นในบริเวณซึ่งที่น่าจะบันทึกพระนามของพระองค์ไว้
หลักฐานชั้นต้นร่วมสมัย.
หลุมฝังพระศพของพระราชินีนิธในซัคคาราใต้มีภาพสลัก ซึ่งเป็นภาพที่พระราชินีทรงยืนอยู่หน้าคาร์ทูธที่เสียหาย เพอร์ซี นิวเบอร์รี นักไอยคุปต์วิทยาได้เสนอว่าคาร์ทูธดังกล่าวน่าจะเป็นของฟาโรห์เมนคาเร ซึ่งอาจจะเป็นหลักฐานชั้นต้นเพียงชิ้นเดียวที่สามารถยืนยันการมีอยู่ของพระองค์ที่หลงเหลือมาจนถึงปัจจุบัน และความคิดเห็นนี้ถูกเผยแพร่กาเอ กัลเลนเดอร์ ซึ่งเป็นผู้ตรวจสอบจารึกของกุสตาฟ เฌอกิเออร์ใหม่
หลักฐานจากสมัยภายหลัง.
หลักฐานที่เป็นไปได้อีกชิ้นหนึ่งที่แม้จะไม่ได้เกิดขึ้นร่วมสมัยกัน แต่สามารถยืนยันการมีอยู่ของฟาโรห์เมนคาเรได้คือ ตราประทับทรงกระบอกที่ทำจากหินสบู่เคลือบ ซึ่งขณะนี้อยู่ในพิพิธภัณฑ์บริติช หมายเลข 30557 และจารึกข้อความว่า "พระเจ้าผู้ประเสริฐ ผู้ปกครองแห่งสองดินแดน เมนคาเร" โดยตราประทับดังกล่าวมีอายุย้อนไปถึงราชวงศ์ที่ยี่สิบหกหรือประมาณราว 1700 ปีหลังจากการสวรรคตของพระองค์ และไม่ทราบที่มาของตราประทับดังกล่าว เนื่องจากพระองค์เป็นฟาโรห์ที่ค่อนข้างคลุมเครือ นักวิชาการบางคนได้เสนอว่าตราประทับนั้นมีข้อผิดพลาด และที่จริงแล้วอาจหมายถึงฟาโรห์เมนเคาเรที่รู้จักกันว่าเป็นฟาโรห์ที่โปรดให้สร้างพีระมิดแห่งที่สามของกิซา
การระบุตัวตนที่ถูกหักล้างกับพระราชินีนิโทคริส.
ในข้อสมมติฐานเก่า ฟลินเดอร์ส เพทรี นักไอยคุปต์วิทยาได้เสนอว่าฟาโรห์เมนคาเร น่าจะเป็นพระองค์เดียวกับพระราชินีนิโทคริส ซึ่งเป็นบุคคลในตำนานที่ปรากฏใน งานเขียน "เดอะฮิสทอรีส" "Histories" ของเฮโรโดตัส และ "แอจิปเทียกา (Aegyptiaca)" ของมาเนโท และเชื่อว่ามีพระชนม์ชีพอยู่ใกล้กับรัชสมัยของฟาโรห์เมนคาเร ข้อสันนิษฐานของเพทรีน่าจะมีเค้ามูลตามข้อเท็จจริงของมาเนโทที่ว่า พระราชินีนิโทคริสมีส่วนเกี่ยวข้องกับการสร้างพีระมิดแห่งที่สามของกิซา แต่ที่จริงแล้วพีระมิดนี้สร้างขึ้นโดยฟาโรห์เมนเคาเร โดยเพทรีสันนิษฐานว่ามาเนโทคงจะสับสนระหว่างฟาโรห์เมนคาเรกับฟาโรห์เมนเคาเร ในทำนองเดียวกัน ตราประทับในข้างต้นก็ดูเหมือนจะเกิดจากความสับสนเช่นกัน สมมติฐานของเพทรีถูกหักล้างอย่างสมบูรณ์ โดยการวิเคราะห์สมัยใหม่ของบันทึกพระนามกษัตริย์แห่งตูรินและในปัจจุบันนี้ พระราชินีนิโทคริสเป็นที่ทราบจากพระนามของผู้ปกครองที่แท้จริงก็คือ ฟาโรห์เนทเจอร์คาเร ซิพทาห์ ส่วนตราประทับดังกล่าวยังไม่ทราบถึงที่มา
ฟาโรห์เนเฟอร์คาเรที่ 2

เนเฟอร์คาเรที่ 2 เป็นฟาโรห์แห่งอียิปต์โบราณจากราชวงศ์ที่แปดในช่วงสมัยต้นช่วงระหว่างกลางที่ 1 (2181–2055 ปีก่อนคริสตกาล) ตามที่นักไอยคุปต์วิทยา คิม รีฮอล์ต, เยอร์เกน ฟอน เบ็คเคอราท และดาร์เรล เบเกอร์ พระองค์เป็นฟาโรห์พระองค์ที่สามแห่งราชวงศ์ที่แปด ในฐานะฟาโรห์แห่งราชวงศ์ที่แปด เมืองหลวงของรัชสมัยพระองค์น่าจะเป็นเมืองเมมฟิส
หลักฐานรับรอง.
ฟาโรห์เนเฟอร์คาเรที่ 2 ปรากฏเพียงแค่บันทึกพระนามกษัตริย์แห่งอไบดอสเท่านั้น ซึ่งบันทึกไว้ในรายการที่ 42 บันทึกพระนามกษัตริย์แห่งอไบดอสได้บันทึกขึ้นเมื่อประมาณ 900 ปีหลังจากช่วงระหว่างกลางที่ 1 ในรัชสมัยของฟาโรห์เซติที่ 1 ส่วนบันทึกพระนามกษัตริย์แห่งตูริน ซึ่งได้บันทึกขึ้นในช่วงรัชสมัยฟาโรห์รามเสสที่ 2 ซึ่งมีส่วนที่เสียหายขนาดใหญ่ในบันทึกดังกล่าว ซึ่งส่งผลแก่การระบุตำแหนงพระนามของฟาโรห์หลายพระองค์ในราชวงศ์ที่แปดและระยะเวลาของรัชสมัยของฟาโรห์เนเฟอร์คาเรที่ 2 สูญหาย ซึ่งจะบันทึกไว้ในบันทึกพระนามฯ
การระบุตัวตน.
เยอร์เกน ฟอน เบ็คเคอราท ได้ระบุอย่างคร่าวๆ ว่าฟาโรห์เนเฟอร์คาเรที่ 2 กับพระนาม "วัดจ์คาเร ("ความรุ่งเรืองคือดวงวิญญาณแห่งรา")" ซึ่งได้รับการยืนยันจากภาพวาดจากวาดิ ฮัมมามัต ซึ่งเกิดขึ้นร่วมสมัยกับช่วงระหว่างกลางที่ 1 การระบุตัวตนนี้ดูเหมือนจะถูกปฏิเสธโดยเบเกอร์ ผู้ซึ่งไม่ได้กล่าวถึงการยืนยันใด ๆ สำหรับพระองค์ นอกเหนือจากบันทึกพระนามกษัตริย์แห่งอไบดอส ในขณะที่ธอมัส ชไนเดอร์ได้เชื่อมโยงพระนาม วัดจ์คาเร กับฟาโรห์เนเฟอร์คาเรที่ 2 หรือไม่ก็ฟาโรห์เนเฟอร์อิร์คาเรที่ 2
พระนางอตุลสิริมหาราชเทวีแห่งอังวะ

<ns>0</ns>
 <revision>
 <parentid>12250001</parentid>
 <timestamp>2025-06-16T13:13:05Z</timestamp>
 <contributor>
 <username>JasperBot</username>
 </contributor>
 <minor />
 <comment>แก้ไขตาม </comment>
 <origin>12371224</origin>
 <model>wikitext</model>
 <format>text/x-wiki</format>
พระนางอตุลสิริมหาราชเทวีแห่งอังวะ เป็นที่รู้จักกันในพระนาม พระนางอตุลมหาธัมมราชเทวี) พระอัครมเหสีใน พระเจ้านรปติที่ 1 กษัตริย์ลำดับที่ 10 แห่งอาณาจักรอังวะจาก ค.ศ. 1442 ถึง 1468 พระนางเป็นพระราชมารดาของ พระเจ้าสีหสุระ กษัตริย์ลำดับที่ 11 แห่งอังวะและ พระเจ้าตะโดเมงสอ ปฐมกษัตริย์แห่งอาณาจักรแปรและเป็นพระมาตุจฉา (น้า) ของ พระยายุตราชา กษัตริย์ลำดับที่ 14 แห่ง อาณาจักรหงสาวดี และพระเจ้าอลองพญา ปฐมกษัตริย์แห่ง ราชวงศ์โก้นบอง เป็นทายาทรุ่นที่ 10 ของพระนาง
พระนางกลายเป็นพระราชชนนีใน ค.ศ. 1468 หลังพระสวามีสวรรคตจากบาดแผลที่ถูกแทงโดยหนึ่งในพระราชนัดดา พระนางเป็นผู้จุดชนวนให้เกิดการกบฏที่ตองอูเมื่อพระเจ้าฝรั่งมังศรี พระราชโอรสองค์หนึ่งของพระนางที่ขึ้นครองราชย์ ไม่สามารถลงโทษพระราชนัดดาได้
พระประวัติ.
พระนางเป็นอัครมเหสีของพระเจ้านรปติ (ขณะนั้นมีพระนามว่า สีหตู) อุปราชแห่งแปร ใน ค.ศ. 1429 ถึง 1442 เมื่อพระสวามีขึ้นครองราชย์ พระบรมวงศานุวงศ์จึงย้ายไปอังวะใน ค.ศ. 1442 25 ปีต่อมาในเดือนมิถุนายน ค.ศ. 1467 พระนางและพระเจ้านรปติได้หลบหนีจากอังวะหลัง Thado Kyaw หนึ่งในพระนัดดาของพระองค์ แทงพระเจ้านรปติ ทั้งคู่ไม่เสด็จกลับอังวะอีกเลย หนึ่งปีให้หลังพระเจ้านรปติเสด็จสวรรคตที่เมืองแปร พระนางตกพระทัยมากเมื่อพระโอรสของพระนาง พระเจ้าสีหสุระ ซึ่งได้ขึ้นเป็นกษัตริย์อังวะสืบต่อมาไม่ได้ลงโทษ Thado Kyaw พระนางเก็บความแค้นไว้และใน ค.ศ. 1470 จึงได้สนับสนุน Letya Zeya Thingyan, อุปราชแห่งตองอู ให้ก่อกบฏ แต่การกบฎล้มเหลว อย่างไรก็ตามพงศาวดารไม่ได้กล่าวว่ากษัตริย์ได้ลงโทษพระนางหรือไม่
แยกแม้นศรี

แยกแม้นศรี (อักษรโรมัน: Maen Si Intersection) เป็นสี่แยกหนึ่งที่เป็นทางตัดกันระหว่างถนนบำรุงเมือง, ถนนวรจักร และถนนจักรพรรดิพงษ์ ตั้งอยู่ในพื้นที่แขวงบ้านบาตร เขตป้อมปราบศัตรูพ่าย กรุงเทพมหานคร 
ชื่อ "แม้นศรี" มาจากชื่อของหม่อมห้ามท่านหนึ่งในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ซึ่งเป็นธิดาของเจ้าพระยาสุรวงศ์ไวยวัฒน์ (วร บุนนาค) คือ "หม่อมแม้น" เมื่อหม่อมแม้นถึงแก่อนิจกรรม พระองค์ได้จัดพิธีศพให้อย่างยิ่งใหญ่ และเป็นงานศพที่จัดพร้อมพระโอรสองค์ที่โปรดปราน คือ พระองค์เจ้าศิริวงษ์วัฒนเดช ซึ่งเป็นนักเรียนนานทหารในประเทศเยอรมัน 
เนื่องจากเป็นหม่อมที่ทรงโปรดมาก และได้อุทิศเงินซึ่งได้รับจากผู้ช่วยพิธีศพ สร้างสะพานข้ามคลองเล็ก ๆ ด้านถนนบำรุงเมืองขึ้นใหม่ เดิมชื่อว่า สะพานดำ ซึ่งขบวนพิธีต้องผ่าน เพื่อเป็นสาธารณประโยชน์ และอุทิศส่วนกุศลให้กับหม่อมแม้น คือ "สะพานแม้นศรี" โดยเปิดใช้เมื่อวันที่ 31 มกราคม พ.ศ. 2451 ต่อมาเมื่อมีการตัดถนนผ่าน จึงทำให้พื้นที่บริเวณนี้กลายเป็นสี่แยก และได้มีการรื้อสะพานออก
บริเวณแยกแม้นศรี มีจุดเด่นคือ อาคารของการประปานครหลวง ซึ่งตั้งอยู่บนถนนบำรุงเมือง เป็นอาคารเก่าแก่ที่มีความสวยงาม และเป็นอาคารอนุรักษ์ เป็นที่ตั้งของการประปานครหลวงแห่งแรก เป็นจุดกำเนิดของการประปาในประเทศไทย โดยก่อตั้งมาตั้งแต่ปี พ.ศ. 2457 ในรัชสมัยพระบาทสมเด็จพระมงกุฎเกล้าเจ้าอยู่หัว โดยเรียกกันติดปากว่า "ประปาแม้นศรี"
นอกจากนี้แล้ว แยกแม้นศรียังเป็นชุมชนของชาวทวาย ที่อพยพหลบหนีภัยสงครามจากพม่า ตั้งแต่ยุคต้นกรุงรัตนโกสินทร์ โดยปรากฏหลักฐานเป็นตรอก คือ ตรอกทวาย หรือซอยแม้นศรี 1 ในชื่ออย่างเป็นทางการ
หน่วยฝึกหัดภารกิจเดนตาย

หน่วยฝึกหัดภารกิจเดนตาย  เป็นภาพยนตร์แคนาดาที่ออกฉายในปี พ.ศ. 2554 กำกับโดยอะดาโม เปาโล คัลตาโร นำแสดงโดย สตีฟ อัสติน, ไมเคิล ไจ ไวท์
เนื้อเรื่องย่อ.
เนื้อเรื่องกล่าวถึงหน่วย S.W.A.T. รุ่นฝึกหัดกลุ่มหนึ่งต้องเจอกับงานภาคสนามของจริง เมื่อพวกเขาตกอยู่ท่ามกลางสงครามระหว่าง 2 แก๊งค์คู่ปรับ พวกเขาติดอยู่ในโกดังเก็บเครื่องบินที่ทิ้งร้าง เขาต้องเอาตัวรอดให้ได้ ทั้งที่ไม่มีอาวุธอะไรติดตัวเลย
สโมสรฟุตบอลอุบล ยูเอ็มที ยูไนเต็ด ในฤดูกาล 2561

ฤดูกาล 2561 เป็นฤดูกาลที่ 2 ของ อุบล ยูเอ็มที ยูไนเต็ด ใน ไทยลีก ลีกอันดับหนึ่งของประเทศไทยนับตั้งแต่การเลื่อนชั้นในปี พ.ศ. 2560.
ก่อนเปิดฤดูกาลและนัดกระชับมิตร.
      ชนะ
      เสมอ
      แพ้
ไทยลีก.
ไทยเอฟเอคัพ.
      ชนะ
      เสมอ
      แพ้
ไทยลีกคัพ.
      ชนะ
      เสมอ
      แพ้
 "ณ วันที่ 7 ตุลาคม พ.ศ. 2561"
เรื่อง ลับ หลัง

เรื่อง ลับ หลัง  เป็นละครโทรทัศน์ประเภทละครชุด ผลิตโดย บริษัท บรอดคาซท์ ไทย เทเลวิชั่น จำกัด อำนวยการผลิตโดย อรุโณชา ภาณุพันธุ์ โดยนำเสนอตีแผ่เบื้องหลังทุกแง่มุมที่คุณอาจไม่เคยรู้ของวงการบันเทิง ออกอากาศทางช่อง 3 เอสดี ทุกวันอาทิตย์ เวลา 20:30 – 21:30 น. เริ่มตอนแรกวันที่ 11 มีนาคม พ.ศ. 2561 และออกอากาศซ้ำทางช่อง 9 ทุกวันเสาร์-อาทิตย์ เวลา 20:50-21:50 น. เริ่มตอนแรกวันที่ 7 สิงหาคม-9 ตุลาคม พ.ศ. 2564
เรื่องย่อ.
เบื้องหน้าคือความสดใสในฐานะกลุ่มซุปตาร์วัยทีนสุดฮอต แต่เบื้องหลังของเหล่านักแสดงวัยรุ่นของซีรีส์ชื่อดัง อย่าง The A List กลับมีความลับดำมืดซ่อนอยู่ เมื่อพวกเขาตกเป็นผู้ต้องสงสัยที่ทำให้ “เรน” เพื่อนนักแสดงของเรื่องเดียวกันฆ่าตัวตาย โดยอยู่ ๆ พวกเขาก็ได้รับข้อความจากคนที่แอบอ้างว่าเป็น “เรน” ที่ตายไปแล้ว ส่งข้อความมาขู่ว่า “ถ้าไม่อยากถูกเปิดเผยความลับ ให้ออกมาบอกถึงสาเหตุการตายที่แท้จริงของเรน” ความกังวลว่าความลับของตนจะถูกเปิดเผยเริ่มก่อตัว ความวุ่นวายในกองถ่ายเริ่มเกิดขึ้น ถี่ขึ้น รุนแรงขึ้น และฉาวโฉ่ขึ้นทุกขณะ ความบาดหมางในหมู่นักแสดงเริ่มปะทุและจวนเจียนจะแตกสลาย เช่นเดียวกับความสงสัยว่าใครกันแน่ที่แอบอ้างเป็นเรน และมีเหตุผลอะไรที่ต้องทำเช่นนั้น หรือว่าแท้จริงแล้ว การตายของเรนไม่ได้เกิดจากการฆ่าตัวตาย แต่มีคนจงใจให้เธอตาย !
นักแสดง.
<templatestyles src="Col-begin/styles.css"/>
ควร์ท ไมเออร์

ควร์ท ไมเออร์  เป็นสมาชิกระดับชั้นสูงในหน่วยวัฟเฟิน-เอ็สเอ็สแห่งนาซีเยอรมนี ผู้บัญชาการของกองพลเอ็สเอ็ส ฮิตเลอร์ยูเกินด์ในช่วงสงครามโลกครั้งที่สอง เขาได้เข้าร่วมรบในยุทธการที่ฝรั่งเศส ปฏิบัติการบาร์บารอสซาและยุทธการที่นอร์ม็องดี อื่นๆอีกมากมาย และได้รับการปูนบำเหน็จด้วยเหรียญกางเขนเหล็กกางเขนอัศวินประดับด้วยใบโอ๊คและดาบ 
ไมเออร์ได้ถูกตั้งข้อกล่าวหาสำหรับบทบาทของเขาในการสังหารหมู่ที่อาร์เดน แอบบีย์(Ardenne Abbey massacre) การสังหารหมู่เชลยศึกทหารชาวแคนนาดาในนอร์ม็องดี เขาถูกตัดสินโทษประหารชีวิต ต่อมาก็ได้เปลี่ยนการตัดสินโทษเป็นจำคุกในเรือนจำ ไมเออร์เป็นหนึ่งในอาชญากรสงครามคนสุดท้ายที่ได้รับการปล่อยตัวจากเรือนจำ
ภายหลังจากที่เขาได้ออกจากคุก ไมเออร์ได้กลายเป็นนักเคลื่อนไหวใน HIAG กลุ่มจัดตั้งล็อบบี้โดยเหล่าอดีตสมาชิกระดับชั้นสูงของหน่วยวัฟเฟิน-เอ็สเอ็ส เขาได้รับการบรรยายโดยนักประวัติศาสตร์ว่าเป็นผู้นำของหน่วยวัฟเฟิน-เอ็สเอ็สและเป็นโฆษกของกลุ่ม HIAG ที่มีประสิทธิภาพมากที่สุด ภาพลักษณ์ส่วนใหญ่ของวัฟเฟิน-เอ็สเอ็สที่ไม่สนใจการเมือง กล้าหาญชาญชัยเยี่ยงนักรบ ผู้ที่ไม่มีส่วนเกี่ยวข้องในอาชญากรรมของระบอบนาซี
หมี่เยี่ย จอมนางเหนือมังกร

หมี่เยี่ย จอมนางเหนือมังกร (จีน: 羋月傳)  เป็นละครโทรทัศน์ที่กล่าวถึงประวัติของเซวียนไทเฮา นำแสดงโดย ซุน ลี่, หลิว เทา, หม่า ซู, ฟาง จงซิ่น ออกอากาศทางช่อง 3 แฟมิลี่
เซ็พ ดีทริช

โยเซ็ฟ "เซ็พ" ดีทริช (28 พฤษภาคม ค.ศ. 1892 – 21 เมษายน ค.ศ. 1966) เป็นเจ้าหน้าที่ในหน่วยวัฟเฟิน-เอ็สเอ็ส ผู้บัญชาการของหน่วยไปยังถึงระดับกองทัพในช่วงสงครามโลกครั้งที่สอง ก่อนปี ค.ศ. 1929 เขาได้เป็นคนขับรถและบอดี้การ์ดของอดอล์ฟ ฮิตเลอร์แต่ได้รับการส่งเสริมอย่างรวดเร็วภายหลังจากได้เข้ามีส่วนร่วมในวิสามัญฆาตกรรมประหารชีวิตต่อฝ่ายตรงข้ามทางการเมืองในช่วงการกวาดล้าง ปี ค.ศ. 1934 ที่เป็นที่รู้จักกันคือ คืนมีดยาว ต่อมาเขาได้บัญชาการในกองทัพพันเซอร์ที่ 6 ในช่วงยุทธการตอกลิ่ม ดีทริชไม่ได้เข้าศึกษาเป็นเจ้าหน้าที่เสนาธิการทหารอย่างเป็นทางการ ดีทริชพร้อมกับเพาล์ เฮาเซอร์ เป็นเจ้าหน้าที่ทหารระดับยศสูงในหน่วยวัฟเฟิน-เอ็สเอ็ส ภายหลังสงคราม เขาได้ถูกคุมขังโดยสหรัฐอเมริกาในฐานะอาชญากรสงครามและต่อมาได้ตกเป็นผู้ต้องหาที่มีส่วนเกี่ยวข้องกับการกวาดล้าง ปี ค.ศ. 1934 โดยเยอรมนีตะวันตก
ปริยังกา โยชิกาวะ

ปริยังกา โยชิกาวะ หรือ ปูริอังกะ โยชิกาวะ (; โรมาจิ: "Yoshikawa Purianka"; 20 มกราคม ค.ศ. 1994) เป็นผู้เข้าประกวดและได้รับตำแหน่งมิสเวิลด์เจแพน 2016 ทั้งเป็นสุภาพสตรีลูกครึ่งหรือที่เรียกในสังคมญี่ปุ่นว่าฮาฟุ  คนที่สองต่อจากเอเรียนา มิยาโมโตะ มิสยูนิเวิร์สเจแพน 2015 นอกจากนี้ยังมีผู้เข้าประกวดลูกครึ่งที่ครองตำแหน่งชนะเลิศต่อจากเอเรียนา ได้แก่ยูซูเกะ ฟูจิตะ (มิสเตอร์กลอบอลเจแพน 2016) และยูกิ ซาโตะ (มิสเตอร์เวิลด์เจแพน 2016)
ประวัติ.
ปริยังกามีมารดาเป็นชาวญี่ปุ่น ส่วนบิดาเป็นชาวอินเดียเชื้อสายเบงกอล เธอเป็นเหลนของประฟุลละจันทระ โฆษ  มุขยมนตรีคนแรกของรัฐเบงกอลตะวันตก
ปริยังกาเกิดที่โตเกียว ประเทศญี่ปุ่น ครั้นเมื่ออายุได้หกขวบจึงย้ายไปที่แซคราเมนโต รัฐแคลิฟอร์เนีย สหรัฐ จนอายุเก้าขวบได้ย้ายไปอยู่เมืองโกลกาตา ประเทศอินเดียเป็นเวลาหนึ่งปีก่อนย้ายกลับญี่ปุ่น ณ ที่นั่น เธอมักถูกล้อเลียนอยู่เป็นนิจเพราะเป็นลูกผสม เธอสามารถพูดภาษาญี่ปุ่น, อังกฤษ และเบงกอล ก่อนการประกวดมิสเวิลด์เจแพน เธอทำงานเป็นล่าม, เป็นนักศิลปะบำบัด และมีใบอนุญาตให้ฝึกช้าง
การประกวด.
ปริยังกาได้รับตำแหน่งเป็นมิสเวิลด์เจแพน 2016 เมื่อวันที่ 6 กันยายน 2016 และเป็นผู้เข้าชิงมงกุฎมิสเวิลด์ 2016ในเดือนธันวาคมปีเดียวกัน ณ สหรัฐ แต่ตกรอบ 20 คนสุดท้าย
สมาคมเฮลิคอปเตอร์นานาชาติ

สมาคมเฮลิคอปเตอร์นานาชาติ (HAI) คือสมาคมการค้าที่เชี่ยวชาญและไม่แสวงหากำไร องค์การนี้มีสมาชิกทั้งหมดมากกว่า 2,500 คนโดยมาจาก 68 ประเทศ
สมาคมก่อตั้งขึ้นมาในปี พ.ศ. 2491 โดยที่ให้การช่วยเหลือสมาชิกในเรื่องอุตสาหกรรมเฮลิคอปเตอร์โดยตรง เช่น ความก้าวหน้า, การดำเนินการ ด้วยการจัดหาโปรแกรมที่ช่วยเพิ่มความปลอดภัยส่งเสริมความเป็นมืออาชีพและส่งเสริมการมีส่วนร่วมที่ไม่เหมือนใครของเฮลิคอปเตอร์สู่สังคมตามพันธกิจของสมาคม ทุกๆปีสมาคมจะจัดนิทรรศการที่ชื่อว่า เฮลิ-เอ็กโป (Heli-Expo) ขึ้นมา ในปี พ.ศ. 2556 มีผู้เข้าชมทั้งหมด 20,393 คน และยังมีคนจัดบูธทั้งหมด 730 คน
โมเอะไม่เคยตาย

โมเอะไม่เคยตาย  เป็นภาพยนตร์แนวตลกจากประเทศญี่ปุ่น กำกับโดย Daigo Matsui ภาพยนตร์เล่าวิจารณ์เรื่องเพศในญี่ปุ่นผ่านเรื่องราวของหญิงสาวคนหนึ่ง
สิบตรี

สิบตรี (ย่อ ส.ต.) หมายถึง ชั้นยศทางทหารบก เมื่อจบการศึกษาตามหลักสูตรทางกองทัพบกกำหนด แตกต่างจากเหล่าทัพ ทัพเรือ ทัพอากาศ จะมีเครื่องหมายยศ(บั้ง)ไม่เหมือนกัน ยศสิบตรี เริ่มต้นขึ้นในประเทศไทยเมื่อปี พ.ศ.2398 ในสมัยพระบาทสมเด็จพระจอมเกล้าเจ้าอยู่หัว (อายุ 23 - วัยเกษียณ) ยศระดับนี้สูงกว่าพลทหาร และตํ่ากว่าสิบโทด้วย
กองประจำการ.
สิบตรีกองประจำการ หมายถึง พลทหารที่ได้รับการแต่งตั้งให้เป็นพิเศษ จากผู้บังคับบัญชากองฯ พร้อมรับเครื่องหมายบังยศสิบตรี ดูแลผู้ช่วยครูฝึกและดูแลพลทหารรุ่นน้องที่เข้ารับราชการใหม่ มีชั้นยศสูงขึ้นพร้อมได้รับการปรับชั้นเงินเดือนใน ระดับ พ.2 ตามห้วงปีงบประมาณของหน่วยต้นสังกัด จะทำการคัดเลือกจากกำลังพลประเภทนี้
แหล่งที่มา.
ทหารกองหนุนเป็นนายทหารประทวน
เพาล์ เฮาเซอร์

เพาล์ เฮาเซอร์ (7 ตุลาคม ค.ศ. 1880 – 21 ธันวาคม ค.ศ. 1972) เป็นผู้บัญชาการระดับยศสูงในหน่วยวัฟเฟิน-เอ็สเอ็สแห่งนาซีเยอรมนี ผู้มีบทบาทสำคัญในช่วงหลังสงครามในความพยายามของเหล่าอดีตสมาชิกของหน่วยวัฟเฟิน-เอ็สเอ็สเพื่อฟื้นฟูประวัติศาสตร์และกฎหมาย
เฮาเซอร์ได้ทำหน้าที่เป็นเจ้าหน้าที่นายทหารในกองทัพปรัสเซียในช่วงสงครามโลกครั้งที่หนึ่งและได้รับตำแหน่งยศเป็นนายพลในไรชส์เฮร์ในช่วงระหว่างสงคราม ภายหลังจากปลดเกษียณ เขาได้เข้าร่วมหน่วยเอ็สเอ็สแห่งนาซีเยอรมนีและได้สร้างประโยชน์ในการจัดตั้งหน่วยวัฟเฟิน-เอ็สเอ็ส ในช่วงสงครามโลกครั้งที่สอง เขาได้ก้าวถึงระดับผู้บัญชาการกองทัพกลุ่ม เขาได้นำทหารหน่วยวัฟเฟิน-เอ็สเอ็สในยุทธการที่คาร์คอฟครั้งที่ 3, ยุทธการที่คูสค์ และการทัพนอร์ม็องดี เฮาเซอร์เป็นเจ้าหน้าที่ระดับสูงในหน่วยวัฟเฟิน-เอ็สเอ็สพร้อมกับเซพพ์ ดีทริซ ซึ่งไม่เหมือนกับดีทริซ เฮาเซอร์นั้นเป็นเจ้าหน้าที่นายทหารระดับมืออาชีพก่อนที่จะเข้าร่วมหน่วยวัฟเฟิน-เอ็สเอ็ส
หลังสงคราม เฮาเซอร์ได้กลายเป็นสมาชิกร่วมก่อตั้งและเป็นโฆษกคนแรกของกลุ่ม HIAG กลุ่มล็อบบี้และองค์กรทหารผ่านศึกที่ได้รับการตรวจสอบใหม่ ก่อตั้งโดยเหล่าอดีตเจ้าหน้าที่ระดับสูงในหน่วยวัฟเฟิน-เอ็สเอ็สในเยอรมนีตะวันตกในปี ค.ศ. 1951 ได้รณนงค์เพื่อฟื้นฟูสิทธทางกฎหมายและเศรษฐกิจของหน่วยวัฟเฟิน-เอ็สเอ็สที่ได้ใช้โฆษณาชวนเชื่อการรณรงค์หลายอย่างเพื่อให้บรรลุเป้าหมาย
เฮาเซอร์ได้แต่งหนังสือสองเล่ม ซึ่งได้รับการตีพิมพ์โดยสำนักพิมพ์ฝ่ายขวา ได้โต้แย้งกับบทบาททางทหารได้อย่างหมดจดของหน่วยวัฟเฟิน-เอ็สเอ็ส และลงความเห็นว่าทหารของตนนั้นเป็น"ทหารเหมือนคนอื่น" ตามชื่อหนังสือเล่มที่สอง ภายใต้การนำของเฮาเซอร์ กลุ่ม HIAG ได้เปลี่ยนภาพลักษณ์ของหน่วยวัฟเฟิน-เอ็สเอ็สให้ถูกเรียกว่าเป็นกองกำลังรวมของยุโรปที่ได้สู้รบอย่างมีคุณธรรมและไม่ได้มีส่วนร่วมในอาชญากรรมสงครามหรือความโหดร้ายของนาซี ความคิดเหล่านี้ได้รับการปฏิเสธโดยนักประวัติศาสตร์
ถนนพิชัย

ถนนพิชัย (อักษรโรมัน: Thanon Phichai) เป็นถนนในแขวงดุสิตและแขวงถนนนครไชยศรี เขตดุสิต กรุงเทพมหานคร เป็นถนนสายสั้น ๆ ที่ตัดเป็นเส้นตรง เริ่มต้นจากถนนราชวิถี ที่เคยเป็นบริเวณหน้าประตูประสาทเทวฤทธิ์ อันเป็นประตูหนึ่งของอาคารรัฐสภาเดิม จากนั้นทอดผ่านถนนสุโขทัยที่แยกขัตติยานี ผ่านบริเวณหน้าที่ทำการพรรคชาติไทยพัฒนา แล้วจึงข้ามคลองสามเสนที่สะพานเทพหัสดิน จากนั้นตัดกับถนนนครไชยศรีที่สี่แยกพิชัย และไปสิ้นสุดที่สามแยกพิชัยซึ่งตัดกับถนนอำนวยสงคราม
ถนนพิชัย เดิมมีชื่อว่า "ถนนพุดตาน" อันเป็นชื่อของเครื่องลายครามจีนที่มีลายดอกพุดตานหรือดอกโบตั๋น เป็นถนนที่สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว เหมือนเช่นถนนสายอื่นที่รอบล้อมเขตพระราชฐาน เนื่องจากความนิยมในเครื่องลายครามจีนกำลังเป็นที่เฟื่องฟูในขณะนั้น โดยแบ่งออกเป็น "ถนนพุดตานใน" จากบริเวณสนามหญ้าหน้าพระที่นั่งอภิเศกดุสิต ไปออกประตูกิเลน (ประตูประสาทเทวฤทธิ์ ในปัจจุบัน) และ "ถนนพุดตานเหนือ" จากคลองสามเสนทางด้านเหนือของพระราชวังดุสิต ต่อมาในรัชสมัยพระบาทสมเด็จพระมงกุฎเกล้าเจ้าอยู่หัว ได้มีประกาศของกระทรวงนครบาล โดยเจ้าพระยายมราช (ปั้น สุขุม) เป็นเสนาบดี ลงวันที่ 16 กุมภาพันธ์ 2462 ให้เปลี่ยนชื่อถนนรอบเขตพระราชฐานที่ได้ชื่อตามเครื่องลายครามจีน 15 สาย ถนนพุดตานก็เป็นหนึ่งในนั้น โดยชื่อ "พิชัย" นั้นตั้งขึ้นเพื่อเป็นเกียรติแก่พระเจ้าบรมวงศ์เธอ กรมหมื่นพิไชยมหินทโรดม องค์ผู้ทรงปรีชาในเรื่องดนตรีไทย และเป็นผู้ประพันธ์เพลง "ลาวดวงเดือน" โดยในระยะแรกถนนพิชัยสะกดว่า "พิไชย" และได้เปลี่ยนมาเป็น "พิชัย" เช่นในปัจจุบันในระยะต่อมา
พระเจ้าสีหสุระแห่งอังวะ

พระเจ้าสีหสุระแห่งอังวะ ([θìha̰θùja̰]; หรือ มหาสีหสุระ; 1431–1480) พระมหากษัตริย์ลำดับที่ 11 แห่งอาณาจักรอังวะใน ค.ศ. 1468 ถึง 1480 พระองค์ถูกสืบทอดราชบัลลังก์โดยพระราชโอรสของพระองค์ มังฆ้องที่ 2
พระราชประวัติ.
พระเจ้าสีหสุระประสูติเมื่อวันที่ 1 พฤษภาคม ค.ศ. 1431 ที่เมืองแปร เป็นพระราชโอรสของพระเจ้านรปติที่ 1 พระมหากษัตริย์ลำดับที่ 10 เมื่อครั้งยังเป็นอุปราชแห่งเมืองแปรและพระนางอตุลสิริมหาราชเทวี ซึ่งเป็นราชนิกุลอาณาจักรปีนยะ โดยพระองค์เป็นพระราชบุตรองค์ใหญ่จากทั้งหมด 8 พระองค์ของทั้งสองพระองค์
พระเจ้าสีหสุระมีพระขนิษฐาร่วมพระราชมารดาทั้งหมด 5 พระองค์และพระราชอนุชาร่วมพระราชมารดาอีก 2 พระองค์คือมังกะยอชวาและตะโดเมงสอ พระองค์ขณะพระชนมายุเพียง 10 พรรษาได้รับการสถาปนาเป็นรัชทายาทเมื่อพระราชบิดาขึ้นสืบราชบัลลังก์แห่งอังวะในเดือนมกราคม ค.ศ. 1442 
ขึ้นสืบราชบัลลังก์.
พระเจ้าสีหสุระขึ้นสืบราชบัลลังก์แห่งอังวะเมื่อวันที่ 24 กรกฎาคม ค.ศ. 1468 ภายหลังจากการสวรรคตของพระราชบิดาที่เมืองแปรโดยพระเจ้านรปติที่ 1 หลบหนีจากการลอบปลงพระชนม์โดยหนึ่งในพระราชโอรสของพระเจ้าสีหสุระเมื่อ 1 ปีก่อนหน้านั้น โดยพระราชโอรสองค์รองของพระเจ้าสีหสุระแทงพระอัยกาเพราะพระเจ้านรปติที่ 1 มิยินยอมให้เจ้าชายอภิเษกกับพระนัดดาผู้เป็นพระธิดาของเจ้าหญิงแห่งสะกาย พระเชษฐภคินีองค์ใหญ่ของพระเจ้าสีหสุระ หลังครองราชย์พระเจ้าสีหสุระมิได้ลงโทษพระราชโอรสอีกทั้งยังอนุญาตให้เจ้าชายอภิเษกกับเจ้าหญิง นอกจากนี้พระองค์ได้สถาปนาพระราชโอรสองค์ใหญ่ขึ้นเป็นรัชทายาทซึ่งต่อมาคือ มังฆ้องที่ 2
รัชกาล.
พระนางอตุลสิริตกพระทัยมากเมื่อพระโอรสของพระนาง พระเจ้าสีหสุระ ซึ่งได้ขึ้นเป็นกษัตริย์อังวะไม่ได้ลงโทษพระโอรสองค์ที่แทงพระเจ้านรปติ พระนางจึงได้สนับสนุนการก่อกบฎของเมืองตองอูแต่การกบฎล้มเหลว อย่างไรก็ตามพงศาวดารไม่ได้กล่าวว่ากษัตริย์ได้ลงโทษพระนางหรือไม่
สวรรคต.
พระเจ้าสีหสุระสวรรคตเมื่อประมาณเดือนสิงหาคม ค.ศ. 1480 พระชนมายุเพียง 49 พรรษา
ซิ่งทะลุเพดานนรก

ซิ่งทะลุเพดานนรก  เป็นภาพยนตร์แอคชั่นสัญชาติอเมริกา ที่ออกฉายในปี ค.ศ. 2007 กำกับโดย แอนดี้ เชิง นำแสดงโดย นาธาน ฟิลิปส์, นาเดีย บจอร์จิน, เอ็ดดี้ กริฟฟิน, แอนกัส แม๊คฟัดเย่น, เดนิส ลอว์ตัน, ทิม มาเธสัน
เนื้อเรื่องย่อ.
เรื่องราวของหนุ่มสาวนักซิ่งที่มารวมตัวกันบนท้องถนนอันเป็นสนามประลองความแรงเพื่อช่วงชิงเงินรางวัล 24 ล้านเหรียญ กับการแข่งขันที่ไร้กติกา และกฎหมายก็ไม่มีความสำคัญใดๆ
เจ้าหญิงอาเดรียน ดัชเชสแห่งเบลียกิงเงอ

<ns>0</ns>
 <revision>
 <parentid>12234206</parentid>
 <timestamp>2025-04-05T12:04:38Z</timestamp>
 <contributor>
 <username>ฟร็องซัว</username>
 </contributor>
 <origin>12235780</origin>
 <model>wikitext</model>
 <format>text/x-wiki</format>
เจ้าหญิงอาเดรียน ดัชเชสแห่งเบลียกิงเงอ (9 มีนาคม พ.ศ. 2561) เป็นพระบุตรพระองค์ที่สามในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล และเป็นพระราชนัดดาในสมเด็จพระราชาธิบดีคาร์ลที่ 16 กุสตาฟ และสมเด็จพระราชินีซิลเวียแห่งสวีเดน ทรงอยู่ในลำดับที่สิบของการสืบราชสันตติวงศ์สวีเดน
พระประวัติ.
เจ้าหญิงอาเดรียนประสูติเมื่อวันที่ 9 มีนาคม พ.ศ. 2561 ณ โรงพยาบาลดันเดอรีด เทศบาลดันเดอรีด กรุงสต็อกโฮล์ม เป็นพระบุตรพระองค์ที่สามในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล หลังประสูติกาลได้มีการยิงสลุต 21 นัตเพื่อถวายพระพรเจ้านายประสูติใหม่ ณ สต็อกโฮล์ม, กอเทินแบร์ก, ฮาเนอซันด์, คาร์ลสครูนา และโบแดน ต่อมาสมเด็จพระราชาธิบดีคาร์ลที่ 16 กุสตาฟ พระอัยกาได้พระราชทานพระนามเมื่อวันที่ 12 มีนาคมปีเดียวกัน
เจ้าหญิงอาเดรียนทรงเข้าพิธีบัพติศมา ณ โบสถ์น้อยภายในพระราชวังสต็อกโฮล์มเมื่อวันที่ 12 มีนาคม 2561
วันที่ 7 ตุลาคม พ.ศ. 2562 สมเด็จพระราชาธิบดีคาร์ลที่ 16 กุสตาฟมีพระราชโองการให้ถอดพระราชนัดดาจำนวนห้าพระองค์ หนึ่งในนั้นคือเจ้าหญิงอาเดรียนออกจากตำแหน่งพระบรมวงศ์ ฐานันดรศักดิ์ชั้นรอยัลไฮนิส การปฏิบัติพระกรณียกิจอย่างเป็นทางการ และไม่ได้รับรายได้จากภาษีของประชาชน แต่ยังคงไว้ซึ่งพระอิสริยยศ บรรดาศักดิ์ และการสืบราชบัลลังก์ดังเดิม
ทอนย่า บ้าให้โลกคลั่ง

ทอนย่า บ้าให้โลกคลั่ง เป็นภาพยนตร์ดราม่าชีวประวัติจากประเทศสหรัฐอเมริกา ออกฉายเมื่อ พ.ศ. 2560 กำกับโดย Craig Gillespie เขียนบทโดย Steven Rogers เล่าเรื่องของนักกีฬาฟิเกอร์สเกต Tonyha Harding
Allison Janney ได้รับรางวัลออสการ์ครั้งที่ 90 สาขานักแสดงสมทบหญิงยอดเยี่ยม จากภาพยนตร์เรื่องนี้
เมืองเก่ากุมภวาปี

เมืองเก่ากุมภวาปี ตั้งที่บ้านน้ำฆ้อง เป็นส่วนหนึ่งของอำเภอกุมภวาปีและเทศบาลตำบลพันดอน
ข้อมูลทั่วไป.
ประวัติ.
ในปี พ.ศ. 2440 รัชการที่ 5 โปรดเกล้าฯให้กระทรวงมหาดไทย รวมเมืองกุมภวาปี หนองหาน หนองบัวลำภู และบ้านหมากแข้ง ตั้งขึ้นเป็นจังหวัดอุดรธานี เมืองกุมภวาปี จึงมีฐานะเป็นอำเภอ ขึ้นตรงต่อจังหวัดอุดรธานี โดยมีที่ว่าการอำเภอกุมภวาปี ตั้งอยู่ที่บริเวณโรงเรียนชุมชนบ้านน้ำฆ้อง(โรงเรียนอนุบาลกุมภวาปีปัจจุบัน) ตำบลพันดอน ปัจจุบันชาวบ้านนิยมเรียกว่า เมืองเก่า และมีพระประสิทธิสรรพกร(บุปผา สีหะไตร) เป็นนายอำเภอคนแรก แบ่งการปกครองออกเป็น 5 ตำบลใหญ่ คือ ตำบลปะโค ตำบลพันดอน ตำบลอุ่มจาน ตำบลตูมใต้ และตำบลแชแล 
ต่อมาระหว่าง พ.ศ. 2468-2472 ร.อ.อ.หลวงนิคมพรรณาเขต (เขียน สีหะอำไพ) นายอำเภอคนที่ 9 ได้ย้ายที่ว่าการอำเภอกุมภวาปีจากบ้านน้ำฆ้อง มาตั้งที่บ้านดงเมือง หรือที่ชาวบ้านเรียกว่า “เมืองใหม่” ตำบลตูมใต้ (ตำบลกุมภวาปี ในบัจจุบัน) โดยมีเหตุผล 4 ประการคือ
เมงสีตูแห่งตองอู

เมงสีตูแห่งตองอู ([mɪ́ɰ̃ sìθù]; สิ้นพระชนม์ ค.ศ. 1485) อุปราชแห่งเมืองตองอูจาก ค.ศ. 1481 ถึง 1485 พระองค์ขึ้นเป็นอุปราชแห่งเมืองตองอูหลังจากที่พระบิดาคือ สีตูจอทินแห่งตองอู สิ้นพระชนม์ในการรบเมื่อ ค.ศ. 1481 พระองค์ถูกสังหารโดยพระนัดดา เมงจีโย เนื่องมาจากองค์อุปราชปฏิเสธที่จะให้พระนัดดาอภิเษกกับพระธิดาของพระองค์
พระองค์เป็นพระนัดดา (หลานตา) ของ มังรายกะยอชวา อุปราชแห่งอังวะ
ตำบลพันดอน

พันดอน เป็นตำบลในอำเภอกุมภวาปี จังหวัดอุดรธานี องค์กรปกครองส่วนท้องถิ่นในพื้นที่ ได้แก่ เทศบาลตำบลพันดอน และเทศบาลตำบลกงพานพันดอน
ประวัติ.
ในช่วงการจัดตั้งอำเภอกุมภวาปีในปี 2440 ได้แบ่งการปกครองออกเป็น 5 ตำบลใหญ่ คือ ตำบลปะโค ตำบลพันดอน ตำบลอุ่มจาน ตำบลตูมใต้ และตำบลแชแล โดยในอดีต ที่ว่าการอำเภอกุมภวาปีตั้งอยู่ที่บ้านน้ำฆ้อง ตำบลพันดอน แต่ต่อมาได้ย้ายที่ว่าการอำเภอมาตั้งที่บ้านดงเมือง ตำบลตูมใต้
หลังจากการเปลี่ยนแปลงการปกครองปี 2475 มีลำดับเหตุการณ์เกี่ยวกับตำบลพันดอน ดังนี้
ภูมิศาสตร์.
สภาพพื้นที่ทั่วไปของตำบลพันดอนเป็นที่ราบลุ่มทางด้านตะวันออกเป็นส่วนมาก ซึ่งเหมาะแก่การทำนา มีลำห้วยสำคัญไหลผ่าน 2 สาย คือ ลำห้วยน้ำฆ้อง และลำห้วยกงพาน ส่วนทางด้านตะวันตกของตำบลเป็นที่ราบสูง ตำบลพันดอนมีอาณาเขตติดต่อ ดังนี้ (ติดกับพื้นที่ภายในจังหวัดอุดรธานีทุกทิศทาง)
เขตการปกครอง.
ตำบลพันดอนแบ่งออกเป็น 20 หมู่บ้าน แบ่งเขตการปกครอง 2 เทศบาล ดังนี้
หมู่บ้าน.
<templatestyles src="Div col/styles.css"/>
องค์กรปกครองส่วนท้องถิ่น.
พื้นที่ตำบลพันดอนอยู่ในความดูแลขององค์กรปกครองส่วนท้องถิ่น 2 แห่ง ได้แก่
ประชากร.
พื้นที่ตำบลพันดอนในเขตเทศบาลตำบลพันดอนมีประชากร 5,567 คน และมีบ้าน 2,599 หลังคาเรือน ส่วนพื้นที่ในเขตเทศบาลตำบลกงพานพันดอนมีประชากร 11,742 คน และมีบ้าน 3,169 หลังคาเรือน รวมทั้งตำบลมีประชากร 11,701 คน และมีบ้าน 3,294 หลังคาเรือน
จอห์น ซัลลิแวน

จอห์น โจเซฟ ซัลลิแวน (เกิด 20 พฤศจิกายน พ.ศ. 2502) เป็นนักกฎหมาย และเจ้าพนักงานรัฐบาลกลางชาวอเมริกัน ผู้ดำรงตำแหน่งรัฐมนตรีช่วยว่าการกระทรวงการต่างประเทศคนที่ 19 และรัฐมนตรีช่วยว่ากระทรวงพาณิชย์สหรัฐ คนที่ 14 เขาเคยดำรงตำแหน่งเอกอัครราชทูตสหรัฐประจำรัสเซีย คนที่ 10
ก่อนหน้านั้นทำหน้าที่รักษาการรัฐมนตรีว่าการกระทรวงการต่างประเทศตั้งแต่วันที่ 13 มีนาคม 2018 (โดยพฤตินัย) และอย่างเป็นทางการในวันที่ 1 เมษายน 2018 – 26 เมษายน 2018 หลังประธานาธิบดีโดนัลด์ ทรัมป์ ไล่นายเร็กส์ ทิลเลอร์สัน ออก
ประวัติ.
จอห์น ซัลลิแวนเกิดและเติบโตที่บอสตัน รัฐแมสซาชูเซตส์ จบการศึกษาระดับชั้นมัธยมจากโรงเรียนมัธยมซาเวเรียนเมื่อ พ.ศ. 2520 ได้รับปริญญาศิลปศาสตร์ด้านประวัติศาสตร์และรัฐศาสตร์จากมหาวิทยาลัยบราวน์ในปี พ.ศ. 2524 และปริญญาเอกด้านกฎหมายจากมหาวิทยาลัยโคลัมเบีย พ.ศ. 2529 จากนั้นทำหน้าที่บรรณาธิการวิชาการ ในหนังสือ "Columbia Law Review" เขาเคยเป็นเสมียนประจำตัวจอห์น ไมเนอร์ วิซดอม อดีตผู้พิพากษาศาลอุทธรณ์สหรัฐเขตที่ 5 และเดวิด เซาเทอร์ อดีตผู้พิพากษาศาลฎีกาสหรัฐมาก่อน 
เขาแต่งงานกับเกรซ โรดิเกรซ มีบุตรด้วยกัน 3 คนและอาศัยอยู่ที่รัฐแมรีแลนด์ ซัลลิแวนเป็นหลานชายของวิลเลียม เอช. ซัลลิแวน เอกอัครราชทูตสหรัฐประจำสาธารณรัฐอิสลามอิหร่านคนสุดท้าย
ตั้งแต่ปี พ.ศ. 2546 ถึง พ.ศ. 2551 ซัลลิแวนเป็นผู้สนับสนุนโครงการหาเสียงของชัค ฟอร์ด (ลงชิงตำแหน่งสมาชิกสภาผู้แทนราษฎรรัฐแมรีแลนด์ เขตที่ 8) และแจ็ค ไรอัน (ลงชิงตำแหน่งวุฒิสมาชิกจากรัฐอิลลินอย)
การดำรงรัฐมนตรีช่วยว่าการกระทรวงการต่างประเทศสหรัฐ.
จอห์น ซัลลิแวนสาบานตนเข้ารับตำแหน่งรัฐมนตรีช่วยฯ ซึ่งจอห์น โรเบิร์ต ผู้พิพากษาศาลฎีกาสหรัฐประกอบพิธีให้ ประธานาธิบดีโดนัลด์ ทรัมป์ได้เสนอชื่อของเขาให้เข้าดำรงตำแหน่งรัฐมนตรีช่วยว่าการกระทรวงการต่างประเทศ และรัฐมนตรีช่วยว่าการกระทรวงการต่างประเทศ ด้านการจัดการทรัพยากร เมื่อวันที่ 11 เมษายน พ.ศ. 2560
และได้รับการรับรองจากวุฒิสภาสหรัฐด้วยคะแนนเสียง 94-6 เมื่อวันที่ 24 พฤษภาคม พ.ศ. 2560 ที่ผ่านมา
จอห์น คิว ตัดเส้นตายนาทีมรณะ

จอห์น คิว ตัดเส้นตายนาทีมรณะ  เป็นภาพยนตร์แอคชั่นสัญชาติอเมริกา ที่ออกฉายในปี ค.ศ. 2002 กำกับโดย แอนดี้ เชิง นำแสดงโดย เดนเซล วอชิงตัน, โรเบิร์ต ดูวัล, เจมส์ วู้ดส์, แอนน์ เฮช, คิมเบอร์ลี เอลิซ, เรย์ เลออตต้า
เนื้อเรื่องย่อ.
จอห์น คิว อาร์ชิบอล์ด ชายธรรมดาคนหนึ่งที่ทำงานในโรงงาน เขามีครอบครัวที่น่ารัก เดนิส ภรรยา และไมเคิล ลูกชายที่เป็นเสมือนโลกทั้งหมดของเขาเมื่อไมเคิลตกอยู่ในอาการป่วยอย่างรุนแรง ต้องการผ่าตัดเปลี่ยนหัวใจอย่างเร่งด่วน ซึ่งจอห์น คิวไม่สามารถหาเงินได้อีกทั้งกรมธรรม์ประกันชีวิตของเขาก็ไม่ได้ครอบคลุม เขาจึงปฏิญาณว่าจะทำทุกอย่าง เพื่อช่วยให้ลูกชายของเขามีชีวิตอยู่รอด เมื่อเวลาและทางเลือกกำลังจะหมดไป การเดิมพันจึงกลายเป็นความหวังเดียวของเขา เขาจึงยึดห้องฉุกเฉินเป็นที่จับตัวประกันขณะที่จอห์น คิว อยู่กับตัวประกันที่ไม่รู้เรื่องอยู่ภายในห้องฉุกเฉิน ซึ่งหลายคนอยู่ในสภาพที่ต้องการรักษาพยาบาล เขาต้องเผชิญหน้ากับตำรวจนักเจรจาต่อรองตัวประกัน และหัวหน้าตำรวจเลือดร้อนซึ่งต้องการให้เรื่องราวจบลงโดยเร็ว
เดอะแฟบิวลัสมูลาห์

แมรี ลิเลียน เอลลิสัน (Mary Lillian Ellison; 22 กรกฎาคม ค.ศ. 1923 – 2 พฤศจิกายน ค.ศ. 2007) เป็นนักมวยปล้ำอาชีพชาวอเมริกันซึ่งเป็นที่รู้จักกันดีในชื่อบนสังเวียนของเธอ เดอะแฟบิวลัสมูลาห์ (The Fabulous Moolah) เธอเริ่มต้นอาชีพของเธอกับโปรโมเตอร์ Billy Wolfe และภรรยาของเขา, นักมวยปล้ำและครูฝึก Mildred Burke เช่นเดียวกับการทำงานร่วมกับนักมวยปล้ำอาชีพ "Nature Boy" Buddy Rogers เธอยังได้แชมป์ NWA World Women's Championship ในปี 1956 และเป็นผู้ครองแชมป์ที่โดดเด่นที่สุดของเป็นเวลา 28 ปี
ในช่วงปี 1980 เธอได้เข้าร่วม World Wrestling Federation (WWF, WWE ในภายหลัง) ในส่วนเนื้อเรื่องกับ Rock 'n' Wrestling Connection เปิดศึกกับ Cyndi Lauper และ Wendi Richter, เธอยังได้แชมป์ WWF Women's Championship ในปี 1984 เธอถูกวางตลาดโดย WWF ในฐานะที่เป็นผู้ถือครองแชมป์ที่ยาวนานที่สุดโดยนักกีฬาใดๆ ในกีฬาอาชีพใดๆ Ellison ยังเป็นแชมป์หญิงคนแรกของ WWF และได้ครองตำแหน่งทั้งหมดสี่ครั้ง
นอกจากนี้ Ellison ยังเป็นผู้ฝึกสอนและผู้สนับสนุนที่มีชื่อเสียงในการต่อสู้มวยปล้ำอาชีพของผู้หญิงอีกด้วย, แต่นักมวยปล้ำหญิงคนอื่น ๆ ได้กล่าวหาว่าเธอถูกแสวงประโยชน์ทางการเงินและทางเพศ ในช่วงปี 1990 เธอได้กลับไปหา WWF ในบทบาทตลกกับเพื่อนเก่าแก่ Mae Young Ellison เป็นผู้หญิงคนแรกที่ได้รับการแต่งตั้งให้เข้าสู่หอเกียรติยศ WWE Hall of Fame ในปี 1995 และกลายเป็นแชมป์ที่เก่าแก่ที่สุดในประวัติศาสตร์ของการต่อสู้มวยปล้ำอาชีพเมื่อเธอได้รับรางวัลแชมป์หญิง WWF ตอนอายุ 76 ปีในปี 1999 ในปี 2010 WWE ได้รับการยอมรับว่าเป็น 43 นักมวยปล้ำที่ดีที่สุดเท่าที่เคยมีมา
ชิว อวี๋ถิง

ชิว อวี๋ถิง  เป็นนักแสดงชาวจีนจากไต้หวัน มีผลงานแสดงในบทบาท นางปลาไน/ จิน โบตั๋น ตัวละครเอกในภาพยนตร์จีนชุด เปาบุ้นจิ้น (ตอน นางพญาเงือก) และอีกหลายตอน จนกระทั่งมีชื่อเสียงเป็นที่นิยมอย่างมาก ในหมู่ชาวไต้หวัน, ฮ่องกง, สาธารณรัฐประชาชนจีน รวมถึงประเทศไทย
เรสเซิลเมเนียวีเมนส์แบตเทิลรอยัล

เรสเซิลเมเนียวีเมนส์แบตเทิลรอยัล (WrestleMania Women's Battle Royal) หรือเดิม ถ้วยรางวัลที่ระลึกแฟบิวลัสมูลาห์ (Fabulous Moolah Memorial Trophy) เป็นรางวัลมวยปล้ำอาชีพของWWEสำหรับผู้ชนะแบตเทิลรอยัลของผู้หญิง จัดขึ้นครั้งแรกในเรสเซิลเมเนีย ครั้งที่ 34
ชื่อเดิมแมตช์การปล้ำนี้ได้เป็นเกียรติของ The Fabulous Moolah ตำนานนักมวยปล้ำหญิงที่ได้เข้าสู่หอเกียรติยศดับเบิลยูดับเบิลยูอี ก่อนเปลี่ยนเป็นชื่อปัจจุบันในเวลาต่อมา
ประวัติ.
ใน Raw วันที่ 12 มีนาคม 2018 WWE ได้ประกาศว่าจะมีแมตช์การปล้ำ Fabulous Moolah Memorial Battle Royal ครั้งแรกในประวัติศาสตร์ที่ WrestleMania 34 เพื่อเป็นเกียรติแก่ The Fabulous Moolah โดยจะมีสตาร์หญิงจาก RAW, SmackDown และ NXT ร่วมปล้ำในแมตช์นี้ หลังจากประกาศแมตช์ดังกล่าวขึ้นก็ได้รับเสียงวิพากย์วิจารณ์เชิงลบเป็นวงกว้าง อันเนื่องมาจากพฤติกรรมที่ไม่เหมาะสมของ Moolah เมื่อครั้งยังมีชีวิตอยู่ โดยเฉพาะอย่างยิ่งในช่วงปี 90 นั้น Moolah เคยถูกกล่าวหาว่าจัดตั้งโรงเรียนสอนมวยปล้ำหญิงล้วนเพื่อใช้เป็นธุรกิจบังหน้าสำหรับการค้าประเวณี และมีนักเรียนผิวสีบางคนถูกประพฤติปฏิบัติเยี่ยงทาสโดยถูกข่มขืนและมีการใช้ยาเสพติดเพื่อบังคับให้ค้าประเวณีอีกด้วย และที่ส่งผลกระทบมากกว่านั้นคือบริษัท Mars Wrigley Confectionery US ซึ่งเป็นบริษัทแม่ของขนมยี่ห้อดัง Snickers ซึ่งถือเป็นสปอนเซอร์ที่ให้การสนับสนุน WWE มาอย่างยาวนานได้ประกาศแสดงความผิดหวังต่อการยกย่อง Moolah ให้เป็นบุคคลสำคัญของ WWE และมีทีท่าว่าจะถอนทุนสนับสนุนออก ทำให้ WWE ต้องตัดสินใจเปลี่ยนชื่อแมตช์เป็น WrestleMania Women's Battle Royal
มหาราชวงศ์ ฉบับหอแก้ว

มหาราชวงศ์ ฉบับหอแก้ว ([m̥àɴnáɴ məhà jàzəwɪ̀ɴdɔ̀dʑí] "หมั่นนัน มะห่าหย่าซะหวิ่นด่อจี") เป็นหนังสือบันทึกเหตุการณ์ฉบับทางการเป็นฉบับแรกของราชวงศ์โก้นบอง ที่พระเจ้าจักกายแมงโปรดให้คณะกรรมการประวัติศาสตร์หลวงแห่งพม่าเรียบเรียงขึ้นระหว่าง ค.ศ. 1829 และ ค.ศ. 1832 โดยอาศัยเอกสารบันทึกเหตุการณ์ ประวัติศาสตร์ท้องถิ่นหลายฉบับ และจารึกที่รวบรวมได้ในรัชสมัยพระเจ้าปดุง ตลอดจนมหากาพย์พระราชประวัติหลายฉบับ แม้ผู้เรียบเรียงจะแย้งข้อมูลบางส่วนในมหาราชวงศ์ฉบับอู้กะลา ซึ่งเป็นบันทึกเหตุการณ์ฉบับมาตรฐานของราชวงศ์ตองอู แต่ยังคงข้อมูลตามมหาราชวงศ์ฉบับนั้น
มหาราชวงศ์ฉบับนี้มีเนื้อหาครอบคลุมมาจนถึง ค.ศ. 1821 ไม่นานก่อนเกิดสงครามอังกฤษ-พม่าครั้งที่หนึ่ง (ค.ศ. 1824–1826) และไม่ได้ใช้แนวคิดทางประวัติศาสตร์แบบโลกวิสัย แต่อาศัยศาสนาสร้างความชอบธรรมให้กับสถาบันกษัตริย์ อย่างไรก็ตามการอ้างว่าสถาบันกษัตริย์พม่ามีต้นกำเนิดมาจากพระวงศ์ของพระโคตมพุทธเจ้าและพระเจ้ามหาสมมตแทนการอ้างตำนานก่อนพุทธศาสนา นับเป็นพัฒนาการสำคัญที่สุดที่สะท้อนในเอกสารฉบับนี้
มหาราชวงศ์ฉบับนี้เป็นเอกสารที่นักวิชาการยุโรปนิยมใช้อ้างอิงมากที่สุดในการเขียนประวัติศาสตร์พม่า และยังคงใช้เป็นบรรทัดฐานหลักในการศึกษาประวัติศาสตร์พม่า แม้แต่พระราชพงศาวดารพม่าพระนิพนธ์ของพระเจ้าบรมวงศ์เธอ กรมพระนราธิปประพันธ์พงศ์ ก็แปลมาจากมหาราชวงศ์ฉบับนี้
ต่อมา นายต่อ หรือ หม่องต่อ ชาวพม่าในประเทศไทยในสมัยรัชกาลที่ 5 ได้คัดเรื่องราวจาก มหาราชวงศ์ ฉบับหอแก้ว ที่เกี่ยวข้องกับประเทศไทยนำมาแปลเป็นภาษาไทยโดยใช้ชื่อว่า มหาราชวงศ์ พงษาวดารพม่า
สงครามเกมคนอัจฉริยะ

สงครามเกมคนอัจฉริยะ  เป็นภาพยนตร์บันเทิงคดีวิทยาศาสตร์แนวแอกชันจากประเทศสหรัฐ กำกับโดยสตีเวน สปีลเบิร์ก เขียนบทโดยแซก เพนน์ และเออร์เนสต์ ไคลน์ ดัดแปลงจากนวนิยายเรื่อง "Ready Player One" ของ Cline ซึ่งตีพิมพ์เมื่อ พ.ศ. 2554 นำแสดงโดย ไท เชอริแดน, Olivia Cooke, Ben Mendelsohn, Lena Waithe, T.J. Miller, Simon Pegg และ Mark Rylance เหตุการณ์เกิดขึ้นในปี ค.ศ. 2045 มนุษยชาติส่วนใหญ่ใช้ OASIS โลกเสมือนเพื่อหลีกหนีโลกแห่งความจริง วัยรุ่นกำพร้า Wade Watts (Sheridan) พบเบาะแสของเกมที่ซ่อนอยู่ซึ่งสัญญาว่าจะมอบ OASIS ให้กับผู้ชนะ และเขาและพันธมิตร 4 คนพยายามทำให้เสร็จก่อนที่บริษัทที่ดำเนินการโดยนักธุรกิจ Nolan Sorrento (Mendelsohn) จะทำได้
ไมก์ พอมเพโอ

ไมเคิล ริชาร์ด พอมเพโอ (เกิด 30 ธันวาคม พ.ศ. 2506) เป็นนักการข่าวกรองและนักการเมืองชาวอเมริกัน ดำรงตำแหน่งรัฐมนตรีว่าการกระทรวงการต่างประเทศคนที่ 70 ของสหรัฐ ตั้งแต่วันที่ 27 เมษายน พ.ศ. 2561 หลังจากได้รับการเสนอชื่อโดยประธานาธิบดีดอนัลด์ ทรัมป์ ก่อนหน้านั้น พอมเพโอเคยดำรงตำแหน่งผู้อำนวยการสำนักข่าวกรองกลางคนที่ 6 และสมาชิกสภาผู้แทนราษฎรจากรัฐแคนซัส เขต 4 ตั้งแต่ปี พ.ศ. 2554 ถึง พ.ศ. 2560 ก่อนหน้านั้นเป็นสมาชิกกลุ่มการเมือง Tea Party Movement ซึ่งเป็นกลุ่มการเมืองในพรรคริพับลิกัน อีกทั้งเคยดำรงตำแหน่งผู้แทนพรรคริพับลิกันประจำรัฐแคนซัสในการประชุมพรรคแห่งชาติและผู้แทนกลุ่มอิตาลี-อเมริกันในรัฐสภาสหรัฐอีกด้วย
เมื่อวันที่ 13 มีนาคม พ.ศ. 2561 ทรัมป์สนใจเสนอชื่อพอมเพโอให้ดำรงตำแหน่งรัฐมนตรีว่าการกระะทรวงการต่างประเทศสหรัฐ ถัดจากเร็กซ์ ทิลเลอร์สัน หากสมาชิกวุฒิสภาสหรัฐอเมริกาได้ลงมติรับรองการเข้าดำรงตำแหน่งแล้ว พอมเพโอจะถือเป็นรัฐมนตรีต่างประเทศคนที่ 70 นับตั้งแต่ตรารัฐบัญญัติจัดตั้งกระทรวงตั้งแต่ปี พ.ศ. 2332
รัฐมนตรีช่วยว่ากระทรวงการต่างประเทศสหรัฐ

รัฐมนตรีช่วยว่าการกระทรวงการต่างประเทศสหรัฐอเมริกา เป็นตำแหน่งที่รองจากรัฐมนตรีว่าการกระทรวงการต่างประเทศ 
รัฐมนตรีช่วยว่าการกระทรวงการต่างประเทศสหรัฐอเมริกา เป็นตำแหน่งรองจากรัฐมนตรีว่าการกระทรวงการต่างประเทศ ถ้าหากรัฐมนตรีว่าการกระทรวงการต่างประเทศ นั้นลาออกหรือถึงแก่กรรม รัฐมนตรีช่วยว่าการฯ จะทำหน้าที่รัฐมนตรีแทนจนกว่าประธานาธิบดีจะเสนอชื่อและวุฒิสภายืนยันการเข้ารับตำแหน่ง ตำแหน่งนี้ถูกสร้างขึ้นในปี พ. ศ. 2515 ก่อนวันที่ 13 กรกฎาคม พ.ศ. 2515 ปลัดกระทรวงการต่างประเทศสหรัฐอเมริกา นับเป็นเจ้าหน้าที่อาวุโสลำดับที่หนึ่งถัดจากรัฐมนตรีว่าการกระทรวงการต่างประเทศ ซึ่งปัจจุบัน ผู้ดำรงตำแหน่งคือ จอห์น ซัลลิแวน จากพรรครีพับลิกัน
กระทรวงการต่างประเทศถือเป็นกระทรวงเดียวของรัฐบาลกลางที่มีรัฐมนตรีช่วย 2 ตำแหน่ง (อีกตำแหน่งคือ รัฐมนตรีช่วยว่าการกระทรวงการต่างประเทศสหรัฐอเมริกาด้านการจัดการทรัพยากร) ในทางปฏิบัติตำแหน่งรัฐมนตรีช่วยต่างประเทศนี้นั้น จะสามารถเข้าปฏิบัติหน้าที่ได้เป็นลำดับแรก ซึ่งเป็นอานิสงค์จากรัฐบัญญัติว่าด้วยการปฏิรูปเพื่อป้องกันการว่างเว้นผู้บริหาร แต่ทั้งนี้รัฐมนตรีช่วยทั้ง 2 ตำแหน่งมีศักดิ์ และ สิทธิ์เท่ากันในการรักษาการรัฐมนตรีว่าการกระทรวงฯ หากไม่ขัดต่อข้อกฎหมาย
รัฐมนตรีช่วยว่าการกระทรวงการต่างประเทศสหรัฐด้านการจัดการและทรัพยากร

รัฐมนตรีช่วยว่าการกระทรวงการต่างประเทศสหรัฐอเมริกา ด้านการจัดการทรัพยากร (รัฐมนตรีช่วยฯ ด้านการจัดการทรัพยากร) เป็นตำแหน่งที่ 3 ทำหน้าที่ร่วมกันกับ รัฐมนตรีช่วยว่าการกระทรวงการต่างประเทศ รัฐมนตรีช่วยฯด้านการจัดการทรัพยากร ถือเป็นตำแหน่งที่ปรึกษาระดับสูงของรัฐมนตรีว่าการกระทรวงการต่างประเทศและมีส่วนร่วมในความรับผิดชอบทั่วโลกสำหรับนโยบายต่างประเทศของสหรัฐฯ อีกทั้งยังมีหน้าที่ในการกำกับและประสานงานด้านความช่วยเหลือจากต่างประเทศของสหรัฐฯและการดำเนินการด้านการทูตในต่างประเทศ
ตำแหน่งนี้ตราขึ้นโดยสภาคองเกรสในปีพุทธศักราช 2543 ในหมวด 4 มาตรา 404 ของกฎหมายมหาชน 106-553 อย่างไรก็ตามก็ยังไม่มีการแต่งตั้งผู้ใดให้ดำรงตำแหน่ง จนกระทั่งปีพุทธศักราช 2552 เมื่อประธานาธิบดี บารัค โอบามาได้แต่งตั้ง แจ็ค หลิว อดีตผู้อำนวยการสำนักงบประมาณทำเนียบขาว สมัยของประธานาธิบดีบิล คลินตัน ให้เข้าดำรงตำแหน่งเป็นคนแรก
อติล่า กานโยซ์

อาร์เธอร์ อภิชาติ กานโยซ์ (อักษรโรมัน: Arthur Apichaht Gagnaux; 7 เมษายน พ.ศ. 2535) เป็นที่รู้จักในชื่อ อติล่า  เป็นนายแบบและครูสอนกังฟูลูกครึ่งไทย-สวิตเซอร์แลนด์ มีชื่อเสียงจากการประกวดรายการเดอะเฟซเมนไทยแลนด์เมื่อปี พ.ศ. 2560 และได้รับรางวัลรองชนะเลิศจากรายการดังกล่าว
ประวัติ.
อติล่ามีบิดาเป็นชาวสวิสและมารดาเป็นชาวไทย ชื่อ "อติล่า" เป็นคำตุรกี เป็นพระนามของอัตติลากษัตริย์จักรวรรดิฮัน ที่เคยสัประยุทธ์กับจักรวรรดิโรมันอันศักดิ์สิทธิ์ เขาเกิดและเติบโตที่เจนีวา ประเทศสวิตเซอร์แลนด์ ขณะอายุสี่ขวบได้ย้ายไปอยู่แถบหาดป่าตอง จังหวัดภูเก็ต เพราะแม่คิดถึงบ้าน กระทั่งถึงอายุเจ็ดขวบจึงย้ายกลับไปประเทศสวิตเซอร์แลนด์ จบการศึกษาจาก Collège et Ecole de Commerce Madame de Staël ในเจนีวา ประเทศสวิตเซอร์แลนด์ ขณะที่เขาอาศัยอยู่ในประเทศสวิตเซอร์แลนด์นั้น บิดามารดาได้แยกกันอยู่ และเลิกรากันเมื่อเขาอายุได้สิบสามปี เขาเริ่มดำเนินชีวิตด้วยตัวเองตั้งแต่อายุสิบสี่ปี ต่อมาอาศัยร่วมบ้านกับอดีตแฟนจนอายุได้สิบแปดปี ขณะที่ยังศึกษาเขาเข้าร่วมกับนักเรียนเกเร มีพฤติกรรมรุนแรงเช่นทำลายข้าวของ มีเรื่องชกต่อย หรือการลักขโมย แต่ก็ยังมีผลการเรียนที่น่าพึงใจ
หลังสำเร็จการศึกษา เพื่อนจึงแนะนำให้เขาทำงานเป็นนายแบบในประเทศไทยเพื่อหาเลี้ยงตนเอง ในปี พ.ศ. 2557 เขามีผลงานภาพยนตร์เรื่องแรกคือ "The Room ห้อง หลอก หลอน" ตอน Honey Moon Sweet รับบทเป็นไมก์ แสดงคู่กับสาวิกา ไชยเดช และเข้าประกวดรายการเดอะเฟซเมนไทยแลนด์เมื่อปี พ.ศ. 2560 และได้รับรางวัลรองชนะเลิศในฤดูกาลดังกล่าว นอกจากงานแสดงแล้ว เขายังเป็นครูกังฟูในโรงเรียนสอนศิลปะป้องกันตัว FMMA Bangkok
ชีวิตส่วนตัว.
ในวัยเยาว์เขาป่วยด้วยโรคซึมเศร้า อติล่าสนใจในศาสนาพุทธด้วยเหตุผลทางไสยศาสตร์ โดยว่าเจอผีอำ, มองเห็นภาพหลอนอยู่เสมอ หรือฝันเห็นวิญญาณอยู่เสมอ เขากล่าวว่า "ผมแพนิกมาก กลัวมาก เป็นปรากฏการณ์ที่เด็กฝรั่งไม่เข้าใจ ทุกคนไม่เข้าใจ เราหลงไปกับมันมาก จนเข้าใจว่ามันเป็นเรื่องของจิต พอปิดหน้าต่างไม่สนิท เห็นเงาดำตลอด แล้วก็กลัว รู้สึกว่าต้องไปศึกษาเรื่องนี้แล้วต้องควบคุมมันให้ได้..." หลังจากนั้นเขาจึงเริ่มศึกษาศาสนาพุทธ และต้องการออกบวชสำหรับศึกษาพระธรรม เขากล่าวว่า "ก่อนผมมาเมืองไทยผมได้อ่านเรื่องพระพุทธเจ้า แล้วศึกษาธรรมะตั้งแต่มาอยู่ที่นี่ ผมอยากรู้จัก เข้าใจศาสตร์นี้มากขึ้น อยากบวชมาตลอด..." ต่อมาจึงบวช ณ วัดป่าสุวรรณโณ จังหวัดชัยภูมิ เป็นระยะเวลาสี่เดือนครึ่ง และกล่าวว่าอนาคตอาจบวชอีกครั้ง
เขาสนใจกังฟู เพราะสอนปรัชญา แนวคิด และกล้าเผชิญกับความกลัว และใกล้เคียงกับหลักธรรมที่เขาสนใจ ในยามเย็นและค่ำ เขาจะใช้เวลาไปกับการสอนมวยหย่งชุนผสมไทเก๊ก
อติล่ามีบุตรสองคนกับภัทตรา พงษ์วิลัย แฟนสาว คนแรกเป็นชาย ชื่อ อาร์เธอร์ ภาคิน กานโยซ์ (Arthur Phakin Gagnaux) ชื่อเล่น อาเธอร์ เกิดเมื่อวันที่ 8 เมษายน พ.ศ. 2561 และบุตรสาวมีชื่อเล่นว่า เอวา เกิดเมื่อวันที่ 8 สิงหาคม พ.ศ. 2562
ทำนอง สิงคาลวณิช

ศาสตราจารย์พิเศษ ทำนอง สิงคาลวณิช (15 พฤศจิกายน พ.ศ. 2460 - 17 กรกฎาคม พ.ศ. 2527) อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลเกรียงศักดิ์ ชมะนันทน์ อดีตอธิบดีกรมส่งเสริมการเกษตรคนแรก (ผู้ก่อตั้งกรมส่งเสริมการเกษตร)
ประวัติ.
ทำนอง สิงคาลวณิช เกิดเมื่อวันที่ 15 พฤศจิกายน พ.ศ. 2460 ที่ตำบลบางปลาสร้อย อำเภอเมืองชลบุรี จังหวัดชลบุรี เป็นบุตรหลวงบำรุงราชนิยม (สูญ สิงคาลวณิช) และนางเทียบ บำรุงราชนิยม มีพี่น้อง 9 คน
ทำนอง สิงคาลวณิช สมรสกับนางตระการ สิงคาลวณิช (สกุลเดิม มิลินทสูต) บุตรของพระยาโภชากร (ตริ มิลินทสูต) และคุณหญิงชิต โภชากร มีบุตร 3 คน
ทำนอง สิงคาลวณิช ได้รับปริญญาวิทยาศาสตรดุษฎีบัณฑิตกิตติมศักดิ์ (เกษตรศาสตร์)
การทำงาน.
ทำนอง สิงคาลวณิช รับราชการในสังกัดกระทรวงเกษตรและสหกรณ์ และเป็นอธิบดีกรมส่งเสริมการเกษตรคนแรก ระหว่างปี พ.ศ. 2514 - พ.ศ. 2518 จนกระทั่งได้รับการยกย่องโดยการสร้างอนุสาวรีย์บริเวณหน้ากรมส่งเสริมการเกษตร
ทำนอง เป็นอาจารย์พิเศษในการจัดทำเอกสารการสอนชุดวิชา ความรู้ทั่วไปเกี่ยวกับการส่งเสริมการเกษตร มหาวิทยาลัยสุโขทัยธรรมาธิราช
ทำนอง ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอก เกรียงศักดิ์ ชมะนันทน์
มาอามาดู อีซูฟู

มาอามาดู อีซูฟู  เป็นนักการเมืองชาวไนเจอร์ที่เป็นประธานาธิบดีไนเจอร์ตั้งแต่ 7 เมษายน ค.ศ. 2011 อีซูฟูเป็นนายกรัฐมนตรีไนเจอร์จากปี ค.ศ. 1993 ถึง ค.ศ. 1994
ดอกอ้อ ทุ่งทอง

ดอกอ้อ ทุ่งทอง (เกิด 23 กันยายน พ.ศ. 2520) นักร้องลูกทุ่งหมอลำหญิง ในสังกัดค่าย แกรมมี่โกลด์ ในเครือจีเอ็มเอ็ม แกรมมี่ พี่สาวแท้ของก้านตอง ทุ่งเงิน เจ้าของฉายา ลูกทุ่งสาวเสียงซอเธออยู่ในวงการบันเทิงมาแล้ว 22 ปี
ประวัติ.
ดอกอ้อ ทุ่งทอง มีชื่อจริง บุปผา บุญมี ชื่อเล่น แป หรือ อ้อ บ้านเกิดอยู่ที่บ้านโนนค้อ ตำบลโนนค้อ อำเภอบุณฑริก จังหวัดอุบลราชธานี เป็นบุตรของนายสง่า บุญมี (เสียชีวิตเมื่อปี 26 ตุลาคม พ.ศ. 2546) และนางสำราญ บุญมี มีพี่น้อง 5 คน เป็นคนโตของครอบครัว มีน้องสาว 2 คน น้องชาย 2 คน 
ดอกอ้อ ทุ่งทอง มีผลงานอัลบั้มคู่ร่วมกับน้องสาวที่เป็นนักร้องด้วยกัน คือ ก้านตอง ทุ่งเงิน สังกัดค่าย แกรมมี่โกลด์ ในเครือจีเอ็มเอ็ม แกรมมี่ อีกด้วย
ผลงานเพลง.
เพลงที่ร่วมร้องกับศิลปินอื่น.
เพลงที่ดอกอ้อ ทุ่งทองได้มีส่วนร่วมในการการร้อง
บรีกี ราฟีนี

บรีกี ราฟีนี  เป็นนักการเมืองชาวไนเจอร์ที่เป็นนายกรัฐมนตรีไนเจอร์ตั้งแต่ปี ค.ศ. 2011 มีเชื้อสายเป็นชาวทัวเรก เคยดำรงตำแหน่งเป็นรัฐมนตรีว่าการกระทรวงเกษตรในช่วงปลายคริสต์ศตวรรษ 1980 และรองประธานคนที่ 4 ของสมัชชาแห่งชาติไนเจอร์ตั้งแต่ปี ค.ศ. 2004–2009
ทูตสันถวไมตรีกองทุนประชากรแห่งสหประชาชาติ

ทูตสันถวไมตรีกองทุนประชากรแห่งสหประชาชาติ  เป็นผู้มีชื่อเสียงที่สนับสนุนส่งเสริมกองทุนประชากรแห่งสหประชาชาติ หรือยูเอ็น เอฟพีเอ โดยใช้ความสามารถหรือชื่อเสียง เพื่อสนับสนุนสิทธิมนุษยชนของสุขภาพการเจริญพันธุ์
ทูตสันถวไมตรีปัจจุบัน.
ตารางต่อไปนี้เป็นรายชื่อทูตสันถวไมตรีในปัจจุบัน ประเทศ และปี่ที่ได้รับการแต่งตั้ง
ทูตสันถวไมตรีองค์การพัฒนาอุตสาหกรรมแห่งสหประชาชาติ

ทูตสันถวไมตรีองค์การพัฒนาอุตสาหกรรมแห่งสหประชาชาติ  เป็นผู้เชี่ยวชาญสนับสนุนองค์การพัฒนาอุตสาหกรรมแห่งสหประชาชาติ หรือยูนิโดโดยใช้ความสามารถและประสบการณ์เพื่อสนับสนุนการพัฒนาอุตสาหกรรมอย่างยั่งยืนในประเทศกำลังพัฒนา
ทูตสันถวไมตรีองค์การอนามัยโลก

ทูตสันถวไมตรีองค์การอนามัยโลก  เป็นผู้มีชื่อเสียงที่สนับสนุนส่งเสริมองค์การอนามัยโลก โดยใช้ความสามารถหรือชื่อเสียง เพื่อสนับสนุนสุขภาพและความเป็นอยู่ที่ดี
ทูตสันถวไมตรีในปัจจุบัน.
ตารางต่อไปนี้เป็นรายชื่อทูตสันถวไมตรีในปัจจุบัน ประเทศ และปี่ที่ได้รับการแต่งตั้ง
อัคบาร์ อิสมาตูลาเยฟ

อัคบาร์ อิสมาตูลาเยฟ (เกิดวันที่ 10 มกราคม ค.ศ. 1990) นักฟุตบอลอาชีพชาวอุซเบกิสถานที่เล่นในตำแหน่งกองกลางตัวรับให้กับทีมชาติอุซเบกิสถาน เขาเคยเล่นให้กับบุรีรัมย์ ยูไนเต็ดในช่วงเลกแรกของไทยลีก ฤดูกาล 2563–64
สโมสรอาชีพ.
บุรีรัมย์ ยูไนเต็ด.
ในวันที่ 11 กันยายน ค.ศ. 2020 อิสมาตูลาเยฟถูกตรวจพบว่าติดเชื้อโควิด–19 ทำให้เขาต้องถูกแยกกักตัว และการแข่งขันนัดที่บุรีรัมย์จะพบกับบีจี ปทุม ยูไนเต็ดในอีกสองวันถัดมา ต้องเลื่อนออกไป ต่อมาในวันที่ 14 กันยายน มีรายงานว่าเขาหายจากโควิด–19 เป็นที่เรียบร้อย ต่อมาในวันที่ 26 กันยายน เขาลงเล่นในไทยลีกครั้งแรกในนัดที่บุรีรัมย์เปิดบ้านเอาชนะสุพรรณบุรี 1–0
อิสมาตูลาเยฟลงเล่นให้กับสโมสรรวมทุกรายการ 12 นัด แต่ทำประตูไม่ได้เลย จึงไม่อยู่ในแผนการทำทีมของสโมสร เขาแยกทางกับสโมสรหลังจบเลกแรกของฤดูกาล 2563–64
 "ณ วันที่ 18 ธันวาคม 2020"
รายชื่อทูตสันถวไมตรียูนิเซฟ

นี่คือรายชื่อทูตสันถวไมตรี ผู้ให้การสนับสนุน และเฟรนด์สออฟยูนิเซฟ ขององค์การทุนเพื่อเด็กแห่งสหประชาชาติ หรือยูนิเซฟ 
ประวัติ.
แดนนี เคย์ เป็นคนแรกที่ได้รับการแต่งตั้งให้เป็นทูตสันถวไมตรีของยูนิเซฟ ในปี ค.ศ. 1954 ตามมาด้วยผู้มีชื่อเสียงคนอื่น ๆ เป้าหมายของโครงการคือ การใช้ความมีชื่อเสียงของพวกเขาเป็นที่ประชาสัมพันธ์ สนับสนุน ดึงดูดความสนใจไปยังประเด็นที่สำคัญ โดยการทำหน้าที่ปรากฏต่อสาธารณชน การเจรจาลงพื้นที่ที่มีปัญหา ซึ่งจะเป้นที่ดึงดูดความสนใจของผู้คน สื่อมวลชน รวมถึงการเข้าถึงการเมืองเพื่อสนับสนุนยูนิเซฟ
พระเจ้าลูทวิชที่ 3 แห่งบาวาเรีย

พระเจ้าลูทวิชที่ 3 (ลูทวิช ลูอิทพ็อลท์ โยเซฟ มารีอา อาโลอิส อัลฟรีท; 7 มกราคม ค.ศ. 1845 – 18 ตุลาคม ค.ศ. 1921) เป็นพระมหากษัตริย์แห่งบาวาเรียองค์สุดท้าย ครองราชย์ระหว่างปี ค.ศ. 1913 ถึง 1918 ก่อนหน้าทรงเคยเป็นผู้สำเร็จราชการของพระเจ้าอ็อทโท ลูกพี่ลูกน้องของพระองค์ ต่อมาพระองค์ร่วมมือกับรัฐสภาบาวาเรียในการถอดถอนพระเจ้าอ็อทโทออกจากราชบัลลังก์ และขึ้นเป็นกษัตริย์เสียเอง พระเจ้าลูทวิชที่ 3 เป็นผู้นำบาวาเรียในสงครามโลกครั้งที่หนึ่ง และภายหลังจักรวรรดิเยอรมันพ่ายแพ้สงครามในปี ค.ศ. 1918 เหล่ากษัตริย์เยอรมันน้อยใหญ่จำเป็นต้องสละราชบัลลังก์ ซึ่งรวมถึงพระองค์ด้วย
พระราชประวัติ.
พระเจ้าลูทวิชที่ 3 พระราชสมภพที่นครมิวนิก ราชอาณาจักรบาวาเรีย เป็นพระโอรสองค์ใหญ่ในเจ้าชายลูอิทพ็อลท์แห่งบาวาเรีย กับอาร์ชดัชเชสเอากุสเทอ แฟร์ดีนันเดอแห่งออสเตรีย (พระธิดาในแกรนด์ดยุกเลโอพ็อลท์ที่ 2 แห่งตอสกานา) พระองค์มีเชื้อสายพระเจ้าหลุยส์ที่ 14 แห่งฝรั่งเศส และพระเจ้าวิลเลียมที่ 1 แห่งอังกฤษ เจ้าชายลูทวิชทรงเติบโตที่พระราชฐานมิวนิกและพระราชวังวิทเทิลส์บัค ต่อมาเมื่อมีอายุ 10 ชันษา ครอบครัวของพระองค์ทรงย้ายไปพำนักที่วังลอยช์เทินแบร์ค
ในปีค.ศ. 1861 ขณะมีอายุ 16 ชันษา เจ้าชายลูชวิทเริ่มรับราชการทหารเมื่อเสด็จลุง พระเจ้ามัคซีมีลีอานที่ 2 แห่งบาวาเรีย ทรงบรรจุพระองค์ในเป็นร้อยตรีประจำกองพันจู่โจมที่ 6  หนึ่งปีถัดมา ทรงเข้าศึกษาวิชากฎหมายและเศรษฐศาสตร์ที่มหาวิทยาลัยลูทวิช-มัคซีมีลีอานแห่งมิวนิก และเมื่อมีอายุ 18 ชันษา ทรงเข้าเป็นวุฒิสมาชิกของสภานิติบัญญัติบาวาเรียโดยอัตโนมัติในฐานะที่ทรงเป็นเจ้าชายบาวาเรีย
ในปีค.ศ. 1866 ราชอาณาจักรบาวาเรียผูกมิตรกับจักรวรรดิออสเตรียในสงครามออสเตรีย-ปรัสเซีย พระองค์ในยศร้อยโทได้รับบาดเจ็บจากกระสุนปืนในยุทธการที่เฮ็ล์มชเต็ท เหตุการณ์ในครั้งนั้นทำให้พระองค์ทรงเขย็ดขยาดราชการทหาร
ทิตาธร อักษรศรี

ทิตาธร อักษรศรี ชื่อเล่น:โชแปง(เกิด 8 พฤศจิกายน 2540) นักฟุตบอลอาชีพชาวไทยซึ่งเล่นในตำแหน่งแบ็กซ้ายให้กับอุทัยธานี ในไทยลีก และทีมชาติไทย
อาชีพ.
ทิตาธรเริ่มต้นเส้นทางการเป็นนักฟุตบอลอาชีพด้วยการเป็นนักฟุตบอลเยาวชนของสโมสร โปลิศ เทโร ซึ่งขณะนั้นใช้ชื่อว่า บีอีซี เทโรศาสน เมื่อปี พ.ศ. 2556 ขณะนั้นเขามีอายุเพียง 16 ปี 
หลังจากลงเล่นในทีมเยาวชนนาน 3 ปีเขาจึงได้เซ็นสัญญาเป็นนักฟุตบอลอาชีพเมื่อปี พ.ศ. 2559 ก่อนจะก้าวขึ้นสู่ทีมชุดใหญ่ของสโมสรในปีถัดมาและถูกส่งไปอยู่กับทีมโดมด้วยสัญญายืมตัว
ในเดือนมิถุนายน พ.ศ. 2563 ทิตาธรตัดสินใจย้ายไปร่วมทีมสิงห์เจ้าท่า การท่าเรือ
ระดับนานาชาติ.
ในเดือนกันยายน พ.ศ. 2562 ทิตาธรถูก อากิระ นิชิโนะ กุนซือ ทีมชาติไทยชุดใหญ่ ซึ่งควบตำแหน่งกุนซือ ทีมชาติไทยชุด ยู-23 เรียกตัวไปติดทีมชาติในศึกฟุตบอลซีเกมส์ที่ ประเทศฟิลิปปินส์ ในเดือนมกราคม พ.ศ. 2563 เขาลงเล่นในศึก ฟุตบอลเอเชียเยาวชนอายุไม่เกิน 23 ปี 2020 ให้กับทีมชาติไทยรุ่นอายุไม่เกิน 23 ปี
ชีวิตส่วนตัว.
พี่ชายฝาแฝดของทิตาธรคือ ปาแปง ทิตาวีร์ อักษรศรี ซึ่งเป็นนักฟุตบอลเช่นเดียวกันในตำแหน่ง แบ็กขวา ปัจจุบันย้ายไปร่วมทีมการท่าเรือพร้อมกับน้องชายฝาแฝด
ทองหลางน้ำ

ทองหลางน้ำ หรือ ทองโหลง (ชื่อวิทยาศาสตร์: "Erythrina fusca") เป็นพืชในวงศ์ย่อยถั่ว (Faboideae) ลักษณะเป็นไม้ต้นผลัดใบ สูง 10–12 เมตร เรือนยอดเป็นพุ่มกลม โคนต้นเป็นพูพอน เปลือกต้นสีน้ำตาลอมเทา ใบเป็นใบประกอบมี 3 ใบย่อย รูปไข่หรือขอบขนาน ขนาด 5–8 × 10–15 เซนติเมตร ปลายใบแหลม โคนใบสอบ ดอกออกเป็นช่อกระจะที่ปลายกิ่ง สีแดง เมื่อบานจะกว้าง 8–10 เซนติเมตร ออกดอกเดือนมกราคม–กุมภาพันธ์ ผลเป็นฝักรูปทรงกระบอก เมื่อแก่แตกออก ภายในมีเมล็ดสีน้ำตาลรูปไต ขยายพันธุ์ด้วยการเพาะเมล็ดหรือปักชำกิ่ง
ทองหลางน้ำกระจายพันธุ์ในแอฟริกาตะวันออกถึงทวีปออสเตรเลีย และเขตร้อนในทวีปอเมริกา นิยมปลูกไว้ริมตลิ่งเนื่องจากทนน้ำท่วมขังได้ดี โดยปลูกบนดินร่วนหรือดินเหนียวชุ่มชื้น มีแสงแดดตลอดวัน ดอกและใบอ่อนกินเป็นผักได้ ในเมล็ดมีสารแอลคาลอยด์หลายชนิด เช่น อีริสโซดิน (erysodine), อีริสโซปีน (erysopine) และอีริสโซวีน (erysovine)
ฟุตบอลในประเทศมอลตา

ฟุตบอลในประเทศมอลตา ปัจจุบันดำเนินการโดยสมาคมฟุตบอลมอลตา กีฬาชนิดนี้ถูกทำให้เป็นที่รู้จักบนหมู่เกาะมอลตาในยุคการปกครองของจักรวรรดิบริติชในช่วงกลางคริสต์ศตวรรษที่ 19 โดยในตอนนั้น ฟุตบอลเป็นสิ่งแปลกใหม่สำหรับประเทศอังกฤษ และเป็นสิ่งที่ให้ความบันเทิงสำหรับทหารที่ประจำบนเกาะมอลตา ใน ค.ศ. 1863 ได้มีการก่อตั้งสมาคมฟุตบอลเพื่อบริหารกีฬาฟุตบอลซึ่งมีการเปลี่ยนแปลงอย่างรวดเร็วในขณะนั้น ในอดีตการแข่งขันฟุตบอลในมอลตาเป็นแบบสมัครเล่นและแข่งขันโดยไม่มีกำหนดการที่แน่นอน จนกระทั่งใน ค.ศ. 1909 ได้มีการจัดตั้งการแข่งขันแบบลีกขึ้น
สมาคมฟุตบอลมอลตาในปัจจุบันทำหน้าที่ดูแลฟุตบอลทีมชาติมอลตา และการแข่งขันลีกกึ่งอาชีพอย่างมอลตีสพรีเมียร์ลีก กับฟุตบอลถ้วยอย่างมอลตีสเอฟเอโทรฟี
สโมสรในประเทศมอลตาในปัจจุบันมีทั้งหมด 53 สโมสร จากการแข่งขันลีก 4 ระดับ ได้แก่ มอลตีสพรีเมียร์ลีก, เฟิสต์ดิวิชัน, เซคันด์ดิวิชัน และเทิร์ดดิวิชัน ลีกทุกระดับได้รับการสนับสนุนโดยธนาคารแห่งวัลเลตตา ทุกสโมสรในลีกจะได้เข้าร่วมแข่งขันฟุตบอลถ้วยอย่างมอลตีสเอฟเอโทรฟี ทีมชนะเลิศในรายการนี้จะได้พบกับทีมชนะเลิศพรีเมียร์ลีกในการแข่งขันมอลตีสซูเปอร์คัพ
ความรู้

ความรู้ เป็นความคุ้นเคย ความตระหนักหรือความเข้าใจในเกี่ยวกับบุคคลหรือสิ่งอื่น เช่น ข้อเท็จจริง (ความรู้ประพจน์) ทักษะ (ความรู้กระบวนการ) หรือวัตถุ (ความรู้โดยประจักษ์) วิธีหาความรู้มีหลายวิธีและมีแหล่งที่มาต่าง ๆ เช่น ประสบการณ์ การศึกษา เหตุผล ความทรงจำ วิธีการทางวิทยาศาสตร์ การสำรวจและการฝึกฝน เป็นต้น การศึกษาความรู้ในทางปรัชญา เรียก ญาณวิทยา
ความรู้สามารถหมายความถึงความเข้าใจเกี่ยวกับเรื่องหนึ่งในทางทฤษฎีหรือปฏิบัติ อาจเป็นความรู้โดยปริยาย (เช่นทักษะหรือความชำนาญในการปฏิบัติ) หรือความรู้ชัดแจ้ง (เช่น ความเข้าใจทางทฤษฎี) ความรู้รูปนัยหรืออรูปนัย ความรู้เชิงระบบหรือโดยจำเพาะ นักปรัชญาเพลโตชี้ให้เห็นข้อแตกต่างระหว่างความรู้และความเชื่อที่จริงใน "Theaetetus" ทำให้มีหลายคนอ้างเขาโดยนิยามความรู้ว่าเป็น "ความเชื่อที่จริงและมีการอ้างเหตุผลสนับสนุน" (justified true belief)